Die wêreld in foto’s – 17 Julie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Pikkewyne swem in ‘n watertenk op die dak van ‘n akwarium in Tokio (Foto: Koji Sashara, AP) Renan Souza en Giovana Stephan van Brasilië in aksie tydens die Wêreldswemkampioenskap in Boedapest, Hongarye. (Foto: Zsolt Czegledi/MTI, AP) Veiligheidsbeamptes en vrywilligers versamel bewyse op die toneel van ‘n selfmoordbomaanval in Pakistan. Die aanvaller het ŉ voertuig geteiken met militêre beamptes van Pakistan waarin verskeie beamptes hul lewe verloor het en sewe soldate gewond is. Die Taliban het verantwoordelikheid vir die aanval aanvaar. (Foto: Muhammad Sajjad, AP) Twee voetgangers deel ‘n sambreel in die reën in Nieu-Delhi, Indië. Dit is nou die moesonreënseisoen in Indië tot en met einde September. (Tsering Topgyal, AP) ŉ Ontwortelde boom ná afloop van ŉ tropiese storm in Viëtnam. Dit is die tweede tropiese storm wat Viëtnam vanjaar getref het en minstens een persoon is dood terwyl talle mense vermis word. (Foto: Xinhua/VNA)